Palestina

Palestina (en arabe فِلَسْطِين, Filasṭīn), oficialment Estau de Palestina (en arabe دَوْلَةُ فِلَسْطِين, Dawlat Filasṭín), ye un país d'Asia situau en a rechión d'Orient Proximo, mas concretament en o Levante mediterranio, que consta d'as rechions de Cischordania y a Francha de Gaza, con Cherusalem Este como capital. Ramala ye a capital administrativa a on son ubicadas as instituciones gubernamentals y oficinas representativas estrancheras. A condición final de Cherusalem ye en aspera de futuras negociacions entre Israel y l'Autoridat Nacional Palestina. As Nacions Unidas y a mayoría de países no accepta l'annexión d'Israel de Cherusalem Este por meyo d'a Lei de Cherusalem de 1980 y mantiene as suyas embaixadas debant d'Israel en Tel Aviv. Con una superficie de 6.520 km², s'organiza como una republica presidencialista y consta d'un total de deciséis gubernacions. Muga con Israel, Chordania a l'este, Echipto a o sud y con a ribera sud-oriental d'a mar Mediterrania a l'ueste. A historica rechión de Palestina ye situada entre a mar Mediterrania y o río Chordán. Se corresponde con a parti sud de l'antigo Canaán. Dimpués de conquerir-la l'Imperio Romano, arredol de l'anyo 70 aC, le posoron o nombre de Palestina por un d'os pueblos que la habitoron, os filisteus. Huei lo día lo nombre de Palestina s'emplega, en sentiu historico, ta referir-se a lo territorio en o que s'estatuyó o Mandato Britanico (1917-1948) y, en sentiu actual, ta referir-se a o estau que os arabes miran de declarar sobre os territorios ocupaus de Cischordania, incluindo Cherusalem Este, y a Francha de Gaza. A mayoría d'os suyos habitants chudieus la claman Éretz Israel (ארץ־ישראל). Ye miembro d'a ONU como miembro observador. Imáchens Referencias Veyer tamién Muro de Cischordania. Yasser Arafat. Abu Nidal. HAMAS. Vincloss externos Se veigan as imáchens de Commons sobre Palestina.